**Til: [Indsæt relevante modtagere her]**

**Fra: [Indsæt dit navn her]**

**Dato: [Indsæt dato for udfyldelse her]**

**Vedr.: Generisk og struktureret hændelsesevaluering ved aktivering af kriseledelse**

Skemaerne nedenfor kan anvendes til struktureret hændelsesevaluering i forbindelse med kriseledelsens aktivering.

Skemaerne er generiske og kan anvendes til alle former for hændelser. Evalueringsspørgsmålene er struktureret efter centrale kerneopgaver i krisehåndtering.

Deltagerne i evalueringen forbereder input baseret på de centrale kerneopgaver og medbringer disse til evalueringsmødet. Materialet sammenskrives herefter til en kortfattet evalueringsrapport med fokus på læringspunkter.

Evalueringsrapporten kan med fordel indgå i kommende uddannelses-/øvelsesaktiviter for deltagere i den kommunale kriseledelse.

En kronologisk opbygget log over indtrådte hændelser og trufne dispositioner kan med fordel vedlægges evalueringsrapporten som bilag.

|  |  |
| --- | --- |
| EVALUERINGSPUNKT | BEMÆRKNINGER |
| Kerneopgave 1: Aktivering og drift af krisestyringsorganisationen |
| * Blev eventuel varsling modtaget?
* Hvordan forløb alarmeringen?
* Blev det erkendt om situationen var eller kunne udvikle sig til en krise?
* Hvordan blev teamet til håndtering af hændelsen sammensat (kriseledelsen)?
* Blev der klargjort et stabsrum/O-rum eller andre ledelsesfaciliteter?
* Hvordan forløb tilkald af ledere til håndtering?
* Hvordan forløb tilkald af nøglemedarbejdere til håndtering?
* Blev et aktiveringstrin eller beredskabs-niveau meldt ud?
* Hvordan fungerede de fysiske rammer til kriseledelsen?
* Hvordan fungerede de tekniske hjælpemidler til kriseledelsen?
* Hvordan forløb kriseledelsens møder (frekvens, varighed, dagsorden, mødeledelse, lydhørhed over for idéer til håndtering)?
* Var ansvarsfordelingen tydelig i kriseledelsen?
* Skulle der afgives medarbejdere til andre myndigheders stabe, hvis ja – hvordan forløb dette?
* Blev der planlagt for afløsning af kriseledelsens medlemmer og andre nøglemedarbejdere?
 |  |

|  |  |
| --- | --- |
| EVALUERINGSPUNKT | BEMÆRKNINGER |
| Kerneopgave 2: Informationshåndtering |
| * Blev der etablering skærpet overvågning af mediernes nyhedsdækning, sociale medier og andre åbne kilder?
* Blev der etableret skærpet overvågning over kommunens e-postkasser og sikrede kommunikationssystemer?
* Blev call center oprettet i tilknytning til kommunens hovednummer/omstilling?
* Blev der løbende indhentet situationsrapporter fra decentrale enheder?
* Hvordan forløb informationsudvekslingen mellem de involverede parter?
* Blev der opstillet og vedligeholdt et opdateret situationsbillede?
* Blev der anvendt geodata til at opstille visuelle, grafiske situationsbilleder?
* Foreligger der referater fra stabsmøder til dokumentation for udførte og undladte handlinger/beslutninger?
* Blev der opretholdt og ajourført en log over indtrufne hændelser og beslutninger?
* Er der foretaget journalisering af fornødne dokumenter med henblik på håndtering af aktindsigtsbegæringer?
* Blev aktionslister/opgavelister anvendt (gennemført/under udførelse/afventer)
* Blev klassificerede informationer håndteret korrekt?
 |  |

|  |  |
| --- | --- |
| EVALUERINGSPUNKT | BEMÆRKNINGER |
| Kerneopgave 3: Koordinering af handlinger og ressourcer |
| * Var der overblik over egne iværksatte, planlagte og udførte handlinger?
* Var der overblik over egne tilgængelige og indsatte ressourcer?
* Var der overblik over andre aktørers handlinger og ressourcer?
* Hvordan blev anmodning om assistance fra andre aktører modtaget?
* Blev det fælles, opdaterede situationsbillede anvendt, når nye aktører ankom på stedet?
* Blev Plan for fortsat drift eller andre beredskabsplaner anvendt?
* Var der fornøden beslutningskompetence i kriseledelsen?
* Blev opgaver uddelegeret fra kriseledelsen?
* Blev det politiske niveau holdt løbende orienteret?
* Blev opgaven håndteret på korrekt administrativt niveau i organisationen?
* Blev potentielle udviklinger i situationen drøftet med henblik på udarbejdelse af ”plan B”.
* Blev der foretaget løbende risikovurderinger for involveret mandskab?
* Blev der draget omsorg for kriseledelsens og nøglemedarbejdernes psykiske velbefindende under og efter hændelsen?
* Blev der afsendt kontaktpersoner/ kommunerepræsentanter til sygehusene, hvor evt. tilskadekomne blev indbragt?
* Blev pårørende til eventuelt afdøde eller tilskadekomne håndteret på passende vis i forbindelse med situationen?
 |  |

|  |  |
| --- | --- |
| EVALUERINGSPUNKT | BEMÆRKNINGER |
| Kerneopgave 4: Krisekommunikation |
| * Blev direkte berørte borgere varslet/informeret?
* Blev en kommunikationsstrategi fastlagt for at sikre enslydende udmeldinger?
* Blev en talsmand udpeget?
* Blev der kommunikeret eksternt med passende intervaller?
* Blev henvendelser fra pressen besvaret hurtigt og korrekt?
* Blev pressemeddelelse(r) udsendt?
* Blev der anvendt skabeloner for hurtig pressemeddelelse med konkret tilretning til den aktuelle situation?
* Blev sociale medier anvendt som kommunikationsplatform?
* Blev der kommunikeret om hændelsen på alle relevante sprog?
* Ved involvering af flere myndigheder var udtalelserne så koordineret?
* Blev der kommunikeret passende internt til organisationens egne medarbejdere?
 |  |

|  |  |
| --- | --- |
| EVALUERINGSPUNKT | BEMÆRKNINGER |
| Kerneopgave 5: Operativ indsats |
| * Alarmmodtagelse – var opgaven klart defineret, da du blev alarmeret?
* Afgang og fremkørsel – var det sikkert og forsvarligt for dig at nå frem til det tilsagte mødested?
* Ankomst – blev du modtaget og briefet om din opgave?
* Var situationsbedømmelsen korrekt?
* Var det muligt for dig at løse de pålagte opgaver?
* Blev du forplejet og tilbudt hvile undervejs?
* Blev dit daglige arbejde varetaget af andre medarbejdere, så du kunne koncentrere dig om denne indsats?
 |  |
| Kerneopgave 6: Fortsat drift/Genopretning |
| * Blev der udarbejdet en plan for midlertidig drift (continuity-plan) indtil genopretning af normal drift er mulig?
* Blev der udarbejdet en plan for genopbygning (recovery-plan)?
* Blev det vurderet om samfundskritiske eller livsvigtige kommunale ydelser var truet (sårbarhedsanalyse)?
* Blev hændelsens kritikalitet vurderet på baggrund af antal ramte brugere, anvendelseshyppighed, tidshorisont for reetablering, konsekvenser ved ustabil drift, reservekapacitet m.v.)?
* Var der fokus på miljøsanering?
* Var der fokus på værdiredning?
* Blev der iværksat operative løsninger, der komplicerede eller besværliggjorde den efterfølgende genopretningsfase?
* Er der truffet foranstaltninger med henblik på videndeling om hændelsen?
 |  |